62023CO0312_INF
A Bíróság (hatodik tanács) 2024. május 27‑i végzése – Addiko Bank
(C‑312/23. sz. ügy)
„Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető válasz – A természetes személyeknek a személyes adatok kezelése tekintetében történő védelme és az ilyen adatok szabad áramlása – (EU) 2016/679 rendelet – 15. cikk – Az érintettnek az adatkezelés tárgyát képező, rá vonatkozó személyes adatokhoz való hozzáféréshez való joga – Az ezen adatok másolatának megszerzéséhez való jog – A »másolat« fogalma – Az ezen adatokhoz való hozzáférés iránti kérelem indokai – Az adatok bírósági eljárás megindításához való felhasználása”
1.
A természetes személyek védelme a személyes adatok kezelése vonatkozásában – 2016/679 rendelet – Az érintettnek az adatkezelés tárgyát képező adataihoz való hozzáférési joga – Másolat kiadása az adatokról – A másolat fogalma – Ezen adatok változatlan és érthető reprodukciójának átadása az érintett részére – Olyan dokumentumkivonatok, sőt egész dokumentumok, vagy akár olyan adatbázis‑kivonatok másolata, amelyek többek között az említett adatokat tartalmazzák – Bennfoglaltság – Feltétel
(2016/679 európai parlamenti és tanácsi rendelet, (58) preambulumbekezdés, 12. cikk, (1) bekezdés, és 15. cikk, (1) és (3) bekezdés; 95/46 európai parlamenti és tanácsi irányelv, 12. cikk, a) pont)
(lásd: 25–29., 31–33. pont és a rendelkező rész 1. pontja)
2.
A természetes személyek védelme a személyes adatok kezelése vonatkozásában – 2016/679 rendelet – Az érintettnek az adatkezelés tárgyát képező adataihoz való hozzáférési joga – Az adatai első másolatának díjmentes megszerzéséhez való jog – Az adatkezelő ilyen másolat rendelkezésre bocsátására vonatkozó kötelezettsége – Az érintettnek a rendelet preambulumából következő, az adatokhoz való hozzáférés iránti kérelmének indokolására vonatkozó kötelezettsége – Hiány
(2016/679 európai parlamenti és tanácsi rendelet, (63) preambulumbekezdés, első mondat, 4. cikk, 2. és 7. pont, 15. cikk, (1) és (3) bekezdés)
(lásd: 39., 40., 43., 48., 49., 51., 52. pont és a rendelkező rész 2. pontja)
Rendelkező rész
1)
A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27‑i (EU) 2016/679 európai parlamenti és tanácsi rendelet 15. cikke (3) bekezdésének első mondatát
a következőképpen kell értelmezni:
az érintettnek a rá vonatkozó kezelt személyes adatok másolatának megszerzéséhez való joga azt jelenti, hogy az érintett részére minden ilyen adatról pontos és érthető másolatot kell átadni. Ez a jog magában foglalja a többek között ezen adatokat tartalmazó dokumentumok teljes másolatának megszerzéséhez való jogot, ha az ilyen másolat kiadása szükséges annak lehetővé tételéhez, hogy az érintett ellenőrizhesse ezen adatok pontosságát és teljességét, valamint ahhoz, hogy biztosítani lehessen ezen adatok érthetőségét.
2)
A 2016/679 rendelet 15. cikkének (1) és (3) bekezdését
a következőképpen kell értelmezni:
az adatkezelőt akkor is terheli az arra vonatkozó kötelezettség, hogy kérelemre adja át az érintettre vonatkozó kezelt adatok másolatát az érintettnek, ha e kérelmet az e rendelet (63) preambulumbekezdésének első mondatában említettektől eltérő célból nyújtják be.